cyanic-selkie/wikianc huggingface dataset:
Monkey Island
Overblikk
I spillene styrer man Guybrush Threepwood, en ung mann som omtaler seg selv som «mektig pirat» og som blant annet kan holde pusten i ti minutter. I de fleste av spillene må han beseire den onde zombiepiraten LeChuck. Flere av figurene går igjen i spillene, slik som Elaine Marley, Herman Toothrot, Stan og Murray. Murray er en levende hodeskalle som spiller en stor rolle i The Curse of Monkey Island, men som også dukker opp i Escape from Monkey Island. Stan er en ivrig selger som opptrer i alle spillene i serien, mens Herman Toothrot er en gammel mann som har vært strandet på Monkey Island så lenge han kan huske.
Pirates of the Carribean
Ron Gilbert har i intervjuer sagt at han har hentet inspirasjon fra attraksjonen Pirates of the Caribbean i Disneyland.
Et mulig eksempel på dette finner man i seriens andre del. Her sitter Guybrush i fengsel, og en hund i nærheten holder nøkkelen til cella i munnen. Her må Guybrush bruke et kjøttbein for å få hundens oppmerksomhet. En liknende situasjon var også å finne på attraksjonen i Disneyland Da Disney lagde en film basert på attraksjonen i 2003, så mange Monkey Island-fans på den som en slags filmatisering av spillserien.
On Stranger Tides
I sin blogg Grumpy Gamer har Gilbert avslørt at inspirasjonen til Monkey Island var boken On Stranger Tides av Tim Powers. Mange konsept i de to første spillene skal ha direkte paralleller i boken. Samtidig presiserte han at Pirates of the Caribbean først og fremst inspirerte til atmosfæren i spillet.
PGO
PGO Scooters er et scooter-merke produsert av Motive Power Industry i Taiwan.
Selskapet inngikk samarbeid med italienske Piaggio (produsent av Vespa), som varte fra 1972 til 1982. I USA importeres og selges scooterne av Genuine Scooters, og har modellnavnene «Buddy», «Rattler», og «Roughhouse». I Canada selges de under PGO-merket. PGO ble innkjøpt i en større mengde for bruk av det danske postvesenet.
Ben Provisor
Ben Provisor (født 26. juni 1990) er en amerikansk bryter som konkurrerer i gresk-romersk stil i 74-kilosklassen. Han representerte landet sitt under Sommer-OL 2012 i London, der han ble utslått i andre runde.
Kongsvinger stasjon
Kongsvinger stasjon er en stasjon langs Kongsvingerbanen og første stasjon på Solørbanen. Den ble åpnet samtidig med Kongsvingerbanen i 1862 og ligger 148,1 meter over havet. Alle bussene i Kongsvinger kommune stopper ved stasjonen og det går busser til blant annet Elverum og Arvika.
Stasjonsbygningen ble bygget i sveitserstil av Johan Heinrich Günther Schüssler, en innflyttet tysker som også oppførte andre viktige bygg i byen. Arkitektene var, som for andre stasjonsbygninger langs Kongsvingerbanen, Heinrich Ernst Schirmer og Wilhelm von Hanno. Stasjonen ble offisielt åpnet 3. oktober 1862, med Karl IV til stede.
Passasjertrafikken på Kongsvingerbanen har blitt redusert og på Solørbanen har den for lengst opphørt. Det er ikke lenger eget billettutsalg på stasjonen, men som på mange andre stasjoner er det mulig å kjøpe billetter i stasjonens Narvesen-kiosk.
Stasjonen har en stor plass for omlasting av tømmer på Norsenga. Med 430 000 kubikkmeter i året var den Norges største tømmerterminal målt i transportvolum i 2010.
Zimbabwe under Sommer-OL 2008
Zimbabwe under Sommer-OL 2008. Tretten sportsutøvere, åtte menn og fem kvinner fra Zimbabwe deltok i seks sporter under Sommer-OL 2008 i Beijing. De kom på 38.-plass med en gull- og tre sølvmedaljer. friidrettsutøveren Brian Dzingai var landets flaggbærer under åpningsseremonien.
Thomas Niu Huiqing
Thomas Niu Huiqing (født 18. september 1895 i Cangzhou i Hebei i Kina, død 28. februar 1973 på Taiwan) var katolsk biskop av Yanggu fra 1943, i eksil fra 1948.
Liste over kardinaler utnevnt av Martin V
Liste over kardinaler utnevnt av Martin V er en liste over de 17 kardinalene pave Martin V utnevnte under fire konsistorium i perioden fra 23. juni 1419 til 8. november 1430.
Thomas Niu Huiqing
Den 12. januar 1943 ble han utnevnt til apostolisk vikar av Yanggu i Shandong, og ordinert til titulærbiskop den 4. april samme år. Da Yanggu ble bispedømme i 1946, ble han dets første ordinarie biskop.
Biskop forlot Yanggu under den kinesiske borgerkrig og dro til Funing i provinsen Fujian i 1948. Senere ble han utnevnt til apostolisk administrator av Kiayi på Taiwan i 1958 (eller 1962).
Episkopalgenealogi
Hans episkopalgenealogi er:
Bortvisning
Bortvisning har flere betydninger:
Hormon-substitusjonsbehandling (mann til kvinne)
Hormon-substitusjonsbehandling (engelsk: Hormone replacement therapy, forkortet HRT) er en medisinsk behandling for transfolk som endrer kjønnshormonbalansen i kroppen. Noen interseksuelle personer får også HRT, enten fra barndommen for å bekrefte kjønnet de har blitt tildelt, eller senere hvis dette kjønnet viser seg å være feil biologisk. Noen personer som ikke er trans eller har medisinske grunner bruker også HRT for å redusere kroppshår. Hormon-substitusjonsbehandling er det mest sentrale av flere elementer i kjønnskorrigerende behandling og den prosessen som personer med kjønnsinkongruens kaller «transition» («overgang», dvs. å endre det kjønnet man fremstår som sosialt og visuelt), og gjør personen til kvinne i hormonell og biokjemisk forstand. Dette innebærer at kroppens sekundære kjønnskarakteristika utvikler seg etter et kvinnelig mønster fra det tidspunktet man starter behandlingen og at maskulinisering av kroppen (som er en livslang prosess) stanses og i en viss grad kan reverseres.
Formålet med hormon-substitusjonsbehandling er dels å utvikle sekundære kjønnskarakteristika for det ønskede kjønnet, dels å redusere slike karakteristika knyttet til fødselskjønnet. Behandlingen kan bare i begrenset grad omgjøre fysiske endringer som følge av den første naturlige puberteten. F.eks. vil behandlingen ofte redusere kroppshår betydelig, men ikke fjerne dem helt. Behandlingen vil ha en langt mer begrenset virkning på ansiktshår, men kan ha en reduserende effekt særlig på unge personer. Hormonbehandling vil medføre omfordeling av fett i kroppen etter et mer kvinnelig mønster og endringer i huden (som blir mykere og mer kvinnelig) og kroppslukten. Behandlingen vil videre stanse ytterligere maskulinisering. Behandlingen medfører biokjemiske endringer i kroppen og hjernen, men de psykologiske virkningene er vanskelige å dokumentere. Ofte beskriver pasienter en større følelse av lykke og tilfredshet. Pasienter har også rapportert om endrede tankemønstre og interesser (i mer «kvinnelig» retning) og endringer i seksuell attraksjon (f.eks. personer som i utgangspunktet ikke var seksuelt tiltrukket av personer av samme kjønn som deres fødselskjønn kan bli åpne for begge kjønn). En mer emosjonell væremåte (f.eks. ved oftere å gråte) er normalt. For personer som har gjennomgått en tidligere pubertet medfører behandlingen at de gjennomgår en ny pubertet følelsesmessig. For mange har det å begynne med HRT-behandling i seg selv stor effekt i å redusere kjønnsdysfori.
Dersom hormon-substitusjonsbehandling starter før eller tidlig i puberteten (grovt regnet før 16 års alder) vil pasienten langt på vei gjennomgå en kvinnelig pubertet i stedet for en mannlig og utvikle en kropp som ikke er forskjellig fra naturlige jentekropper hva gjelder de sekundære kjønnskarakteristika (dvs. med unntak av de primære kjønnskarakteristika; kjønnsorganer og indre organer). Effekten av hormon-substitusjonsbehandling er størst om den skjer i tenårene, ev. 20-årene. Personer eldre enn slutten av tenårene trenger ofte feminiserende ansiktskirurgi (dvs. reduksjon av maskuline benstrukturer formet under påvirkning av testosteron, da særlig reduksjon av pannebeinet og ofte justering av nesens størrelse/profil) og hårfjerning i ansiktet med elektrolyse eller laser i tillegg.
Behandlingen består gjerne av en kombinasjon av østrogen (gjerne østradiol) og et antiandrogen (gjerne spironolakton, ev. også finasterid). Antiandrogenet blokkerer virkningen av testosteron, mens østrogenet bidrar til utvikling av kvinnelige sekundære kjønnskarakteristika og kan bidra til å dempe virkningen av en tidligere mannlig pubertet på noen områder. Kravene til slik behandling varierer. I Norge gis behandlingen ved Rikshospitalet til personer som har fått diagnosen kjønnsinkongruens. Per i dag stiller Rikshospitalet imidlertid som forutsetning at man også ønsker kjønnskorrigerende kirurgi. Slett ikke alle som får hormon-substitusjonsbehandling ønsker kirurgi, og Rikshospitalets praksis har fått kritikk for ikke å følge internasjonale standarder og ikke gi hjelp til alle som trenger det. Behandlingstilbudet blir nå gjennomgått. Selvmedisinering er svært utbredt internasjonalt. I mange land kan hormonene fås på resept på apotek. I mange land kreves det at man har gått til lege/psykoterapeut over et visst tidsrom (f.eks. 6 måneder i USA) før man kan få resept på hormonene. Hormonene er ikke veldig kostbare og selges også illegalt, særlig på internett. Den vanligste inntaksmåten er tabletter som tas oralt. Andre vanlige inntaksmåter er sublingualt (under tungen), transdermisk absorpsjon som ved bruk av plaster eller krem, eller intramuskulær injeksjon. Å innta østrogen intramuskulært, sublingualt eller transdermisk er generelt mer skånsom for kroppen enn oralt, spesielt da disse inntaksmåtene slipper nedbrytning i leveren.
Endringer
Omfanget av endringer er sterkt avhengig av alder. Den største effekten oppnår man ved å starte behandlingen før eller tidlig i puberteten. Også andre unge personer i ten- og tyveårene vil ofte oppnå betydelige endringer.
Østrogen og antiandrogen i kombinasjon vil gjerne føre til følgende fysiske endringer:
De psykologiske endringene er vanskelige å definere, fordi HRT ofte er den første fysiske behandlingen som gis personer med kjønnsinkongruens. Å begynne med HRT kan derfor i seg selv ha en stor psykologisk effekt.
Endringene er i hovedsak reversible, med unntak av sterilitet og brystutvikling (som ev. kan reduseres/fjernes kirurgisk). Det er nødvendig å fortsette å ta østrogen resten av livet for å opprettholde de fleste endringene, men dosen kan reduseres til et minimum (en vedlikeholdsdose) dersom testiklene fjernes.
Bivirkninger og kontraindikasjoner
Behandlingen bør følges opp av lege for å unngå komplikasjoner. Visse grupper er utsatt for større risiko for komplikasjoner, og risikoen øker med alderen (spesielt etter 40 år). Den mest alvorlige mulige komplikasjonen er en økt risiko for dype venetromboser (blodpropp i bena); risikoen for dette er størst ved oralt østrogen (tablett) og forholdsvis liten ved transdermal østrogen (plaster), og er særlig en risiko for personer i risikogrupper og sjeldent for friske yngre personer.
Visse av de mindre vanlige medikamentene er i større grad forbundet med risiko for ulike komplikasjoner, alene eller i kombinasjon med andre medikanter. Personer som gjennomgår HRT-behandling vil ha den samme risiko for brystkreft som ciskvinner. En tidligere sykdomshistorie som omfatter østrogensensitiv kreft (som brystkreft) eller tromboembolisk sykdom (dersom man ikke får samtidig antikoagulasjonsbehandling) er ansett som absolutte kontraindikasjoner som utelukker HRT.
Lever-, nyre- eller hjertesykdom eller slag (ev. risikofaktorer for slik sykdom) er relative kontraindikasjoner som må ta tas hensyn til. Det samme er en sterk familiehistorie med brystkreft eller tromboembolisk sykdom. En rekke andre sykdommer er også relative kontraindikasjoner.
For normalt friske personer under 40 år som følger et vanlig medikamentregime er komplikasjoner likevel sjeldne, særlig med legeoppfølging.
RoboCop
RoboCop er en amerikansk science fiction-, action- og fremtidsfilm fra 1987 regissert av Paul Verhoeven. Hovedrollen spilles av Peter Weller, mens andre sentrale roller spilles av Nancy Allen, Dan O'Herlihy, Kurtwood Smith, Miguel Ferrer og Ronny Cox.
RoboCop ble godt mottatt av anmelderne. Den vant en spesial-Oscar for klipp av lydeffekter og fem Saturn Awards, blant annet for beste science fiction-film og beste regi.
Filmen fikk to oppfølgere, en TV-serie og en miniserie. I 2014 kom en nyinnspilling.
Handling
Filmen utspilles seg i fremtidens Detroit, en by med ekstrem kriminalitet. Politiet er ikke lenger styrt av staten, men av det private selskapet Omni Consumer Products. For å få bukt med kriminaliteten lanserer de RoboCop – en robot som er i stand til å operere som en politimann, og som i tillegg er udødelig. Det få vet er at RoboCop er skrudd sammen med restene av en sønderskutt politimann. Men menneskerestene i RoboCop utvikler ikke bare mekanisk intelligens og minne, men også selvstendige vurderinger. Han kommer dermed opp i humane anfektelser under jakten på de psykotiske forbrytere og vender seg også mot deres bakmenn.
Om filmen
RoboCop ble jevnt over godt mottatt av anmelderne, noe som gjenspeiles i at den har fått 88 % på Rotten Tomatoes og 67 % på Metacritic. Den amerikanske filmanmelderen Roger Ebert gav den tre av fire stjerner.
Den fikk terningkast tre av VGs anmelder. Dagbladets anmelder gav den terningkast fire og skrev: «En science-fiction spekket med samfunnssatire, ikke så dum».
Det norske filmsiden CINERAMA vurderte Blu-ray-utgivelsen i 2008 og gav den terningkast tre. Anmelderen skrev følgende: «''Robocop er en underholdende action-film, full av blodsprut og vold, men som i dag ikke holder helt mål etter dagens standard. Men det var et morsomt gjensyn med den gamle klassikeren, og det i high def. Det jeg vil legge til er at jeg synes filmen nå ser veldig gammel ut. Jeg husker godt da den kom, og hvor mye som var sensurert vekk på den norske VHS-versjonen på 80-tallet. Og selv om mye var sensurert, syntes vi alle at den likevel var blant de mest voldelige actionfilmene man kunne se''».
Den innbrakte over 53 millioner dollar i USA. Den havnet dermed på en 16.-plass over de mest innbringende filmene i USA i 1987. Produksjonsbudsjettet var på 13 millioner dollar.
På grunn dens grafiske voldsskildringer fikk filmen problemer med sensuren i flere land. Den ble enten kraftig klippet eller forbudt. Den fikk opprinnelig en X-rating i USA, men etter at regissøren tonet ned noe av volden fikk den en R-rating. I Norge måtte den klippes ytterligere for å bli godkjent.
Priser
Den ble nominert til ytterligere 11 filmpriser.
Oppfølgere og andre biprodukter
I tillegg til alt dette ble det i perioden 1988-2003 lansert fem videospill, blant annet ett som heter RoboCop versus The Terminator. Det ble også produsert fem ulike tegneserier. En temapark ble også laget som et resultat av filmen.
Oliver og gjengen
Oliver og gjengen (originaltittel: Oliver & Company) er en amerikansk tegnet filmmusikal for barn fra 1988 produsert av Walt Disney Pictures. Filmen handler om kattungen Oliver og en gjeng gatehunder som den møter i New York. Disse er Dodger, Francis, Einstein, Rita og Tito, i tillegg til den forkjælte puddelen Georgette. Filmen er inspirert av Charles Dickens klassiske roman Oliver Twist.
Filmen er den 27. i rekken av Disneys klassikere.
Den fikk blandet mottakelse av anmelderne, men ble en stor publikumssuksess.
Handling
På Fifth Avenue blir en foreldreløs kattunge ved navn Oliver forlatt etter at hans foreldreløse kattunger blir adoptert av forbipasserende mennesker. Oliver møter en Blandingshund som heter Dodger, og som hjelper kattungen med å stjele fra en pølse-selger. Dodger flykter deretter fra området, uten å dele maten med Oliver. Oliver følger etter Dodger og de kommer til en lekter, hvor Dodger deler måltidet sitt med noen andre hunder: en chihuahua Tito, en Grand danois Einstein, Rita en Saluki, og en bulldog ved navn Francis. Oliver blir oppdaget av hundene. Lekterens eier, en lommetyv ved navn Fagin, står i gjeld til Sykes - en ondskapsfull skipsverft-agent og lånehai akkompagnert av hans to dobermann-hunder Roscoe og DeSoto. Sykes gir Fagin et ultimatum: Å tilbakebetale alle pengene han hadde lånt i løpet av tre dager, eller ta konsekvensene.
Fagin og gjengen, nå inkludert Oliver, utfører en rekke mindre tyveri slik at Fagin kan pantsette de stjålne varene for penger. Hundene stopper en luksuriøs limousine som eies av den velstående Foxworth-familien. Men forsøket på å stjele fra limousinen mislykkes, og Oliver blir tatt av Foxworth-datteren Jenny, som adopterer Oliver. Oliver trives hjemme hos Jenny, til avsky for Georgette, Foxworth-familiens pompøse og bortskjemte ren-rasede puddel. Dodger og de andre klarer å stjele Oliver fra Foxworth-huset, og returnere ham til lekteren.
Fagin skjønner at Oliver har blitt adoptert av en veldig velstående familie, og han bestemmer å holde Oliver i håp om å få løsepenger fra Foxworth-familien. Men Fagin ser Jenny veldig fortvilet over å miste Oliver, og han velger å gi Oliver tilbake uten noen betaling. Men Sykes, som Fagin på forhånd hadde informert om avtalen, følger med på det som skjedde. Han kidnapper Jenny, og har til hensikt å kreve løsepenger for henne fra familien, og erklære Fagins gjeld som betalt. Dodger samler Oliver og de andre hundene for å redde Jenny, men de blir konfrontert av Sykes og hans Dobermann-hunder.
Popularitet og økonomi
Oliver og gjengen ble en stor suksess i USA hvor den innbrakte $53,3 millioner i 1988 og ytterligere $20,9 millioner i løpet av en relansering 1996. Den innbrakte totalt $74,2 millioner på kino i USA og ble den syvende mest innbringende filmen i 1988.
Produksjonskostnadene var på $31 millioner.
Anmelderne
Den fikk blandet mottakelse av anmelderne, noe som gjenspeiles i at den har fått 50 % på Rotten Tomatoes. Den amerikanske anmelderen Leonard Maltin har gitt den 2,5 av 4 stjerner i sin filmguide.
Dagbladet gav den terningkast fire, mens VG gav den tre.
Priser og nominasjoner
Den ble tildelt prisen for beste lydklipp for animasjonsfilm av Motion Picture Sound Editors. I tillegg ble den nominert til Golden Globe i klassen beste originale sang (for sangen «Why Should I Worry?») og Young Artist Award for beste familie spillefilm - animasjon.
Atrichiana
Atrichiana er en slekt av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
En middelsstor, kraftig, matt rødbrun gullbasse. En kileformet, mørkere flekk strekker seg fra pronotum (der den dekker mesteparten av bredden) over scutellum til midten av dekkvingene. Dessuten er den en svart flekk på siden og en svart tegning nær spissen av hver dekkvinge.
Utbredelse
Arten er utbredt i Sør-Afrika.
La fée printemps
La fée printemps er en fransk stumfilm fra 1902 regissert av Segundo de Chomón og Ferdinand Zecca.
Nettsvindel
Nettsvindel er en vanlig betegnelse på bedrageri som foregår ved bruk av Internett, dvs nettsider, e-post osv. Hensikten ved nettsvindel er som ved bedrageri å oppnå økonomisk vinning ved at den som bedras får falsk informasjon. Svindelforsøkene kan dreie seg om løfter om høy avkastning på investeringer i aksjer eller tilsvarende, stor fortjeneste ved hjelp til overføring av midler fra bestemte land (såkalte Nigeriabrev), kontaktannonser for kjærlighetsforhold osv.
Le Voyage de Gulliver à Lilliput et chez les Géants
Le Voyage de Gulliver à Lilliput et chez les Géants er en fransk stumfilm fra 1902 regissert av Georges Méliès.
Jean Eric Rehn
Jean Eric Rehn (født 18. mai 1717 i Stockholm, død 19. mai 1793) var en svensk arkitekt og gravør. Han var sønn av lappfogden Eric Bjur og Rebecca Rehn (ca 1689-1748).
Utdannelse
Jean Eric Rehn gikk i unge år inn i fortifikasjonsverket, hvor han var tegner med løytnants grad. 23 år gammel reiste han i 1740 med offentlig støtte til Paris for å studere etsing. Der ble han elev hos Jacques-Philippe Le Bas, og utførte jaktscener i hans verksted.
Hårleman tok på statens vegne kontakt med ham våren 1745. Rehn skulle komme hjem for å mot årlig lønn lage mønstertegninger for silke-, ull- og linfabrikkene til Manufakturkontoret og de verk som var underlagt det. Han startet med å sette seg inn i de nyeste franske metodene, som han anså passende for de svenske manufakturene.
Rehn som kunstindustriell formgiver
Etter sin hjemkomst samme år drev Rehn en mangesidig virksomhet. I tillegg til sitt arbeid for fabrikkene lagde han tegninger til kunstindustrielle gjenstander, til juvelere, kunstsnekkere og til Rörstrands Porslinfabrikk. Han utførte kartonger til tapetveving, som ble brukt av de franske veverne ansatt ved slottet, han lagde gravyrer og tegninger til medaljer, og var lærer i tegning for kronprins Gustav III og hans brødre. Han var senere også lærer for Gustav IV Adolf som kronprins, samt ved akademiet, hvor han også opprettet en gravørskole. I Överintendentsämbetet ble han tegner og kopist 1753.
Rehn ved hoffet
På dronning Lovisa Ulrikas bekostning reiste han i 1755 sammen med maleren Johan Pasch til Frankrike og Italia. Reisen tok seksten måneder; et halvår ble tilbrakt i Roma. Da han kom hjem, ble Rehn hoffintendent og professor ved akademiet i 1757.
Han arbeidet mye på oppdrag fra hoffet, spesielt i forbindelse med innredningsarbeidene ved Lovisa Ulrikas påbygging på Drottningholm slott (biblioteket, naturaraliekabinettet) og senere med de endringene på Gripsholms slott, som Gustav III gjennomførte i 1779 (den hvite salen, dronningens soveværelse) samt på Stockholms slott. Rehn nydekorerte Bollhusteaterets salong i 1772 og lagde dessuten tegninger til møbler med Georg Haupt.
I sin første aktive periode sluttet han seg til den franske rokokkostilen slik den var formidlet gjennom Carl Hårleman. Rehn fikk tidlig sterke inntrykk av den gryende Ludvig XVI-stilen, som han utviklet i selvstendig retning, og dermed ble han den gustavianska stilens egentlige skaper. Han var også ridder av Vasaordenen og en av grunnleggerne av forgjengeren til dagens Konstfack.
Rehn som arkitekt og karikaturist
Som arkitekt var hans virksomhet av mindre betydning: han leverte tegninger til Store Väsby slott, Gimo herrgård, Forsmarks herrgård med omgivelser og Österby slott i Uppland og Ljungs slott i Östergötland og Tullesbo Slott i Skåne, til Sutherska huset ved Adolf Fredriks plass (et eksempel på tidlig gustaviansk stil som nå er revet) og til Johannes kirke, en kuppelkirke med klassisk tempelfront. Grunnstenen til denne kirken ble lagt i 1783, men arbeidene ble snart avbrutt og ble ikke gjenopptatt. I 1778 reiste Rehn nok en gang utenlands for å anskaffe garnsorter til savonneriveving for slottet.
Han var kunstakademiets visepreses i 1773-1789. I 1789 sluttet han som hoffintendent. Som gravør var han virksom helt til slutten av 1780-tallet. Han graverte antikke bygninger fra Roma 1787-1789.
Rehn var, som Johan Tobias Sergel, en kjent karikaturtegner i Sverige. Sergel utførte hans minnesmerke med portrettmedaljong i Klara-kirken. Rehn er representert ved blant annet Nasjonalmuséet i Stockholm og Göteborgs konstmuseum.
Aurlandselvi
Aurlandselvi er ei elv i Aurland kommune i Vestland. Hele vassdraget med sideelver og Vassbygdvatnet omtales også som Aurlandsvassdraget. Deler av nedbørsfeltet for vassdraget ligger innenfor Hol kommune i Viken. Kartverket bruker «Aurlandselvi» om hovedelven også ovenfor Vassbygdvatnet (elven ned Aurlandsdalen), mens SNL bruker «Aurlandselvi» nedenfor Vassbygdvatnet. Kildeområdene ligger på høyfjellet nordvest for Hallingskarvet, og elva renner derfra ned gjennom Aurlandsdalen og munner ut i Aurlandsfjorden ved Aurlandsvangen. Den er 56,6 kilometer lang og har et nedbørfelt på 804,03 km². Middelvannføringen ved utløpet er 37,58 m³/s.
Elva er utbygd til kraftproduksjon gjennom flere kraftverk, og hovedkraftverket Aurland I er et av Norges største.
Elveløp
Elva snur nå mot nordvest, og faller ned gjennom den svært trange og bratte Aurlandsdalen mot Vassbygdi. Ved Østerbø kommer Langedøla fra nord, og ved Vassbygdi først Stondalselvi fra sør, deretter Midjeelvi fra nord. Her vider dalen seg noe ut og elva, som har falt nesten 900 meter over ei drøy mil, roer seg ned og renner ut i Vassbygdevatnet, hvor også den siste store sideelva, Grimsetelvi, faller ned i vatnet fra sør.
Fra Vassbygdevatnet til munningen i Aurlandsfjorden ved Aurlandsvangen, en strekning på 6,8 km, har elva et fall på bare 55 meter, og renner rolig gjennom jordbruksområdene i dalbunnen.
Utbygging
Elva er utbygd til kraftproduksjon gjennom flere kraftverk. Utbyggingsplanene skapte strid på 1960-tallet og var den første store debatten om kraftutbygging i Norge. Store fallhøyder ga mulighet for mye og billig kraft samtidig som Aurlandsdalen var et populært turområde og ble ansett som verneverdig. Utbyggingen ble vedtatt av Stortinget i 1969 og da reagerte naturvernerne. Det var snakk om sivil ulydighet mot et stortingsvedtak og de mest ivrige aksjonistene ville lage lenkegjeng foran anleggsmaskinene (dette ble det ikke noe av før Mardøla-utbyggingen i 1971). Bygdefolket ønsket utbygging og støttet kommunen og kraftselskapet, aksjonistene var stort sett «byfolk». Oslo lysverker hadde satt i gang anleggsarbeidet før alt var formelt i orden.
Protestene førte trolig til mer skånsom utbygging enn opprinnelig planlagt, særlig når det gjelder veitrase (nåværede fylkesvei 50). Traseen var opprinnelig skissert ned hele dalen fra Geiteryggen til Vassbygdi, men ble til slutt lagt utenom den nedre dalen mellom Øvstebø og Vassbygdi (gjennom Nesbøtunnelen, Berdalstunnelen og Stondalstunnelen til Låvisberget). Sommervannføringen i Aurlandselvi er redusert med 20 til 50 % og de store smelteflommene om våren er så godt som borte. Noen fosser i sideelvene tørker ut om høsten. Store magasin som Nyheller har påvirket villreinens trekkruter i høyfjellet.
Utbyggingen var på det mest intensive i 1977 da 880 personer var arbeidet på anlegget. Den tidligere veiløse bygda Aurland fikk vei over fjellet til Hallingdal da anleggsveien ble offentlig vei (fylkesvei 50). Oslo Lysverkers kraftverk ble senere en del av E-CO Energi.
Fredik Hiorth etablerte A/S Aurlandsfallene 1916 og samlet fallrettene der.
Kraftverk
Vassdraget er utbygget med fem kraftverk, hvorav de største også er blant de største i Norge. Verkene inngår i et samlet system og omtales som Aurlandsverkene eller Aurland kraftverker. Utbygger var Oslo lysverker, samt med staten som eier av 7 % av rettene og 7 % av investeringskostnadene. Oslo og Asker kommune kjøpte fallretten i Aurlandsvassdraget av Aurlandsfallene A/S for 2 millioner kroner i 1945. Oslo bystyre søkte om tillatelse til utbygging i 1965, og Stortinget ga tillatelse til utbygging i 1969. Mens utbyggingen pågikk for fullt bodde opp mot 300 arbeidere i brakkeleir i Vassbygdi. På det meste var 900 arbeidere sysselsatt på anlegget. Det ble drevet omkring 120 km tunnel som ledd i anlegg av kraftverket, og det ble sprengt ut 5,8 millioner m3 stein. Ved oppføring av dammen ved Nyhellervatnet ble det satt opp telt over damfoten og arbeidet pågikk hele vinteren 1976 i omkring 1400 meters høyde med store snømengder. Utbyggingen omfatter også en 420 kV kraftlinje over fjellet til Hallingdal, denne linjen inngår i det norske sentralnettet.
Fiske
Aurlandselvi er lakse- og sjøaureførende opp til Vassbygdevatnet og videre ca. 6 km oppover Aurlandsdalen. Sjøauren i elva er berømt for sin høye gjennomsnittsvekt og er attraktiv blant sportsfiskere. På 1850-tallet kom velstående engelske fiskere og kjøpte opp rettigheter i både Aurlandselva og Flåmselva.
Vassdraget har vært regulert siden 1973, men det er antatt at reguleringa påvirket fangsten av laks og sjøaure først etter 1977. Etter en mellomperiode fra 1977 til 1982, regner en at vassdraget var fullregulert fra 1983. Vangen kraftverk ble satt i drift i 1980.
Elva er 6,8 km lang fra sjøen og opp til Vassbygdevatnet (1,9 km²) og fra Vassbygdevatnet og oppover har Vassbygdelva ei lakseførende strekning på 6 km. Ved gjennomsnittlig vannføring er det produktive elvearealet nå regnet til 260 000 m² i Aurlandselvi og 130 000 m² i Vassbygdelva, totalt 390 000 m² som er 25% mindre enn arealet før reguleringen.
Det har vært gjennomført fiskeundersøkelser i vassdraget årlig siden 1989. Etter en gjennomgang av resultatene fra perioden 1989-1999 ble det konkludert med at lav temperatur i «swim-up»-perioden for laks var en flaskehals for denne arten i vassdraget. Det ble også konkludert med at de konsesjonspålagte utsettingene av 30 000 auresmolt årlig siden 1979 hadde gitt lite eller ikke bidrag til bestanden av voksen sjøaure i vassdraget. Dette resultatet er i samsvar med erfaringene fra utsetting av anleggsprodusert auresmolt i andre vassdrag, der det også har vært svært lav gjenfangst. I konsesjonen er det også pålegg om årlig utsetting av 10 000 laksesmolt. Pålegget ble i mange år ikke oppfylt på grunn av vansker med å fange stamfisk, og fordi produksjonsvilkårene i klekkeriet ikke var tilfredsstillende for denne arten på grunn av lav temperatur. Etter 1999 har det ikke vært satt ut aure- eller laksesmolt i vassdraget, men det ble satt ut 55 000 sommergammel settefisk av aure i Vassbygdevatnet i 2001. I 1999 og 2000 ble det samla inn presmolt av laks med elektrisk fiskeapparat i vassdraget og disse ble foret fram til stamlaks. Etter stryking ble det gravd ned augerogn i Vassbygdelva for å bygge opp en laksebestand i denne delen av vassdraget der temperaturvilkårene for rekruttering av laks er bedre enn i Aurlandselvi.
Fiskeundersøkinger er blitt gjennomført årlig i Aurlandsvassdraget av Norsk institutt for naturforskning (NINA) i perioden 1989-1994, og fra 1995 av Rådgivende Biologer AS. Undersøkingsprogrammet har omfattet kartlegging av ungfisk på et fast stasjonsnett ved elektrofiske, registrering av gytebestanden ved gytefisktellinger, analyse av skjellprøver av voksen fisk fanget i fiskesesongen, og fangststatistikk. I 2001 ble programmet utvidet til å omfatte undersøkinger av antall og tidspunkt for utvandring av laks- og auresmolt. Fra 2002 til 2006 ble det gjort parallelle undersøkinger i naboelva i Flåm som referanse til studiene i Aurlandsvassdraget. Ved full elv er det anadrome elvearealet i Aurlandsvassdraget beregnet til 390 000 m², og arealet i Flåmselva 115 000 m², en forskjell på 3,4 ganger.
Øhrebekken
Øhrebekken er en bekk nordøst på Nøtterøy i Færder kommune. Den har sitt utspring like sørvest for Tandstad. Derfra renner den sørøstover et par hundre meter før den svinger nitti grader mot nordøst, går under både Tanstadveien og Smidsrødveien, og renner ut i Øhrebukta. Det meste av bekkens løp er omgitt av jordbrukslandskap.
Minalabac
Barangayer
Minalabac er inndelt i 25 barangayer.
Shy Brothers
Shy Brothers er to iransk-kanadiske trance-technoprodusenter og dj-er fra Vancouver i Canada. De er søsken og heter Mike Shir (persisk: مایک شیر) og Benjamin Shir (persisk: بنیامین شیر).
Football League 1. divisjon 2003–2004
'''Football League 1. divisjon 2003–2004''' var den 105. sesongen i The Football League og den tolvte og siste sesongen der Football Leagues 1. divisjon var det nest øverste nivået i engelsk fotball. vant og rykket direkte opp til FA Premier League sammen med som kom på 2.-plass. rykket opp til FA Premier League etter at de vant play-off.
Etter opprettelsen av FA Premier League ble det nest høyeste nivået i engelsk fotball Football League 1. divisjon fra og med 1992–93-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til The Championship.
==Tabell ==
Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i FA Premier League. De to beste klubbene i 1. divisjon rykket automatisk opp til FA Premier League.
Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.
FA Premier League 2003–2004:
Opprykk fra 2. divisjon
De to beste klubbene i 2. divisjon rykket automatisk opp til Football League Championship og de tre dårligste klubbene i 1. divisjon rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i Football League Championship.
Absolute Music 10
Absolute Music 10 er det tiende samlealbumet i den norske Absolute Music-serien og ble utgitt i 1994.
Plumariidae
Plumariidae er en familie av stilkvepser. De er en ganske artsfattig familie, med ca. 20 kjente, nålevende arter som finnes i tørre områder i Sør-Amerika og det sørlige Afrika. I tillegg kjenner man minst én fossil art.
Utseende
Små til middelsstore vepser. Det er stor forskjell i utseende mellom kjønnene. Hannene er spinkle, vingede vepser, mens hunnene er vingeløse, svært kraftig bygde, flate insekter med sterke, piggete bein tilpasset for graving. Hannene har antenner som er trådformede og omtrent så lange som kroppen, kledt med lange, oppstående hår. Hodet er bredere enn langt med nokså små fasettøyne, skilt fra forkroppen med en tynn "hals". Forkroppen er nokså høy, forkanten er loddrett og halsen sitter festet nær underkanten av denne. Beina er spinkle. Vingene er forholdsvis store, gjerne melkeaktig hvite, med et tydelig vingemerke (pterostigma) og mørke årer. Det er to lukkede celler i forvingen bak vingemerket. Bakkroppen er ganske slank, noe flattrykt.
Levevis
Ingenting er kjent om plumariidenes biologi, men de er sannsynligvis parasitoider. De lever i tørre områder, for eksempel halvørken. Hunnene finnes av og til under steiner og man regner med at de fører et underjordisk liv. Hannene flyr om natten og kommer gjerne til lys.
Utbredelse
Plumariidae finnes bare på den sørlige halvkulen. Slektene Myrmecopterina og Myrmecopterinella lever i det sørlige Afrika (kjent fra Sør-Afrika, Namibia og Zimbabwe), i tillegg er den fossile slekten Archihymen kjent fra Namibia. I Sør-Amerika (nord til Ecuador) lever slektene Maplurius, Mapluroides, Plumarius og Plumaroides.
Den tsjekkoslovakiske sosialistrepublikk
Den tsjekkoslovakiske sosialistrepublikk var navnet på Tsjekkoslovakia fra 1960 til 1990. Den var en sosialistisk stat. Fra Kommunistpartiets kupp i 1948 til en ny grunnlov ble laget i 1960 het republikken Den tsjekkoslovakiske republikk og var styrt etter 9. mai-grunnloven, en midlertidig grunnlov.
I februar 1948 gjennomførte kommunistpartiet et statskupp i Tsjekkoslovakia. Tsjekkoslovakia ble en de facto sosialistisk republikk, etter at det tsjekkoslovakiske kommunistpartiet ble det dominerende partiet og meldte staten inn i Warszawapakten i 1956. I 1960 ble Den tsjekkoslovakiske sosialistrepublikk erklært. Før det het den Den tsjekkoslovakiske republikk.
Got to Be Certain
«Got to Be Certain» er en dansepop-sang av den australske sangeren Kylie Minogue, skrevet og produsert av de britiske låtskriverne Stock Aitken Waterman for Minogues første studioalbum Kylie (1988).
Den tsjekkoslovakiske sosialistrepublikk
1968: Vår og høst i Praha
I 1968 forsøkte en reformbevegelse under daværende statsminister Alexander Dubček og president Ludvík Svoboda å reformere landets system under den såkalte Prahavåren, men reformforsøkene fikk en ende samme høst da Warszawapaktlandene invaderte Tsjekkoslovakia.
Got to Be Certain
Sangen ble utgitt som den tredje singelen hennes, våren 1988, og ble den første av hennes singler som nådde førsteplass i Australia. Den nådde også toppen på hitlistene i Belgia og Finland og topp 10 i Frankrike, Tyskland, Sør-Afrika, New Zealand og Storbritannia.
Den tsjekkoslovakiske sosialistrepublikk
«Fløyelsrevolusjonen» og etterspill
På slutten av 1980-tallet fulgte også Tsjekkoslovakia Ungarns reformer, og ga innbyggerne mere frihet enn de tidligere hadde hatt. I slutten av 1989 brøt Fløyelsrevolusjonen ut. Dette var et fredelig opprør som førte til en fredelig slutt, og den 20. desember 1989 gikk regjeringen av. I ni dager stod landet uten ledelse i det hele tatt før Václav Havel ble landets president, og dette markerte slutten på Tsjekkoslovakias periode som sosialiststat. I april 1990 ble den sosialistiske grunnloven opphevet. Da ble Den tsjekkiske og slovakiske føderale republikk erklært, som en provisorisk stat. I 1992 skilte disse to delene lag, og ble til to stater: Den tsjekkiske republikken og Republikken Slovakia.
På viddene
På viddene er et musikkalbum utgitt av Dalakopa i 1988.
Oluf Ryghs gate (Oslo)
Oluf Ryghs gate var en gate på Fagerborg i bydel St. Hanshaugen i Oslo. Den gikk fra Pilestredet til Fagerborggata, på sørsiden av Fagerborg skole og nordsiden av Sophus Bugges plass.
Gaten fikk navn etter arkeologen Oluf Rygh i 1934, men ble bortregulert allerede i 1946, da plassen ble gjort til en del av skolens uteområde med idrettsanlegg. Navnet er imidlertid fortsatt å finne i en rekke kartverk.
Lauer
Lauer er en gruppe små og trebare øyer sør for Kirkøy i Hvaler kommune i Østfold. Øyene er Nordre Lauer, Sva Lauer, Mellomholmen og Sør-Lauer. Bebyggelsen er konsentrert til Nordre Lauer, hvor det også er en god småbåthavn med molo. Det går rutebåt til Nordre Lauer tre ganger daglig. Hollungen AS drifter ruten. Øyene er vei- og bilfrie. Tidligere skrivemåte på øyene er Løver, Lauver og Løvøe. (Hvaler Bygdebok, bind 2, side 226). Lauer har gnr 33, tidligere løpenummer 85. Øyene var tidligere kun delt i to bruk, løpenummer 85 a og 85 b (Gnr 33, bnr 1 og 3). Det antas at det opprinnelige bnr 85 b ( i dag bnr 3) har grense i bekkedraget på Nordre Lauer. Det opprinnelige huset på bnr 3 antas å være det huset som i dag er på bnr 8. Det opprinnelige huset på bnr 1, ligger i dag under bnr 47.
På Nordre Lauer var tidligere skole og fiskemottak. Fiskemottaket var eiet av Norges Makrellag S/A og selskapet solgte sine bygg og sine brygger til Hvaler kommune i 1979. Hvaler kommune valgte å ikke ta vare på bryggeanlegget og bryggene ble revet av kommunen i år 2000.
De siste fastboende på Lauer flyttet derfra i løpet av 1970 og 1980-årene. Fritidsboligene er i dag tilsluttet Lauer Vel.
Kystverket har tinglyst en grunneiererklæring på moloen og del av havneområdet. Moloen ble påbegynt i 1928 og ytterligere forlenget i 1950 årene. I 2020 ble moloen og deler av havnen overført til Viken Fylkeskommune. Grunneiererklæringen ble transportert til Viken Fylkeskommune, men overføringen er ikke tinglyst. Borg Havn IKS har i dag bruks- og vedlikeholdsavtale med Viken Fylkeskommune vedrørende moloen og leier ut båtplasser til fritidsboligene på Lauer. Hvaler kommune eier både det gamle fiskemottaket, omtalt som «pakkhus» (i dag lager for Skjæregårdstjenesten) og det gamle kontorbygget, som i dag er overnattingssted og disponeres av Oslofjordens Friluftsråd.
Drammens Is
Drammens Is, lanserte i 1953 Gullkrone-isen, og det er der navnet kroneis oppsto, avbildet på isen var ett gutteansikt med krone på hodet, isen kostet også 1 krone i tidsrommet 1955 til 1970. Salget endret seg etter hvert fra små produkter til større dessert is. Rudolf Hansen som i 1953 hadde startet "Drammens iskremfabrikk" ga seg som direktør i 1976, da sønnen, Asbjørn Rudolf Hansen overtok. Drammens Is var en landsdekkende distributør av iskrem på lik linje med Diplom is som var eid av de Norske meieriene.
Lauer
Nordre Lauer ble utparsellert til boliger fra ca 1900 til 1932. Etter dette ble det utparsellert ytterligere tomter på Lauerøyene til fritidsbebyggelse. Totalt er det ca 34 fritidsboliger på Nordre Lauer, tre fritidsboliger på Sva Lauer, fire fritidsboliger på Mellomholmen og en fritidsbolig på Sør Lauer.
Drammens Is
Historie
Drammens Is hadde utviklet et unikt datasystem som styrte hele varestrømmen i distribusjonen, som holdt orden på alle varelagre, både i fryselagrene og bilene. Senere ble det mye utvikling, blant annet på et felt som bidro til at Drammens Is også tjente penger om vinteren, det ble utviklet et helautomatisk anlegg for fremstilling av kokosboller. På det meste ble det solgt 20 millioner kokosboller i året. Videre ble det fra 1982 utviklet salg og markedsføring av dypfryste ferdige hamburgere. Drammens Is hadde på 1990 tallet utviklet seg til landets tredje største iskremprodusent.
Achenium
Achenium er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er middelsstore, slanke, kortbeinte kortvinger som i stor grad lever nede i bakken.
Lauer
Havnen på Nordre Lauer er dels frihavn og dels faste båtplasser. Frihavnen er i dag lokalisert i søndre delen av havnen.
Drammens Is
bombeattentatet
4. juni 1997 ble bedriftens bygningsmasse totalskadet ved en bombeeksplosjon på naboeiendommen, da Bandidos sitt hovedkvarter i Drammen ble utsatt for ett attentat fra en rivaliserende motorsykkelklubb. Bomben var så kraftig at Drammens Is sine lokaler ble sprengt i stykker samtidig. En tilfeldig forbipasserende kvinne ble drept, og det ble gjort skader for rundt 280 millioner kroner.
Slutten
I januar 1998 ble produksjonen overført til Bremen. Først etter at Nestlé hadde kommet til den erkjennelse at de ikke greide produksjonen ved sitt tyske anlegg, at det ble inngått avtale om at Nestlé-konsernet overtok 49% av aksjene i selskapet samt rettighetene til varemerkene. Iskremfabrikken i Drammen ble aldri gjenoppbygget grunnet store økonomiske tap.
Produkter
De mest kjente produktene:
Achenium
Utseende
Middelsstore (5-10 millimeter), lange og smale, sylindriske kortvinger. Hele kroppen er kraftig punktert og med spredte, korte hår. På farge er de svarte eller brunlige, beina ofte rødlige. Hodet er litt flatt, fasettøynene ganske små, antennene froholdsvis korte og kraftige. Halsen er markert, men forholdsvis tykk. Pronotum er nesten rektangulært sett ovenfra, med litt avrundede hjørner, tydelig lengre enn bredt. Dekkvingene er temmelig korte, bakkroppen lang og sylindrisk. Beina er svært korte og kraftige. Disse billene er preget av sitt underjordiske levesett. Noen arter har reduserte øyne og flygevinger.
Kvinnen og skjebnen
Kvinnen og skjebnen (tysk tittel: Manolescu - Der König der Hochstapler, også vist i Norge under tittelen Manolescu) er en tysk stumfilm-drama fra 1929 regissert av Viktor Tourjansky med Ivan Mosjukin og Brigitte Helm i hovedrollene. Handlingen er løst inspirert av bedriftene til den virkelige rumenske svindleren Georges Manolescu.
Achenium
Levevis
Disse lange og smale billene lever i stor grad underjordisk, der de graver i jorda. De er blant annet vanlige i strølaget og rett under dette i skog.
Utbredelse
Slekten er utbredt i Palearktis.
Kvinnen og skjebnen
Handling
George Manolesou reiser til Monte Carlo og treffer den mystiske kvinnen Cleo på toget. De blir et par, og George utvikler seg til en slu svindler for å skaffe henne luksus. Så blir han nesten slått ihjel av Cleos venn Jack. På sykehuset blir han pleiet av søster Jeannette, forelsker seg i henne, og bestemmer seg for å leve et bedre liv. Den sjalu Cleo angir ham til politiet, og han blir satt i fengsel. Cleo får ingen glede av det hun har gjort, for Jack ber henne ryke og reise etter å ha fått vite om hennes forræderi.
Odontolabis leuthneri
Odontolabis leuthneri er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor til meget stor (hannen 39-78 millimeter), kraftig, svart hjortebille. Hannen har stort hode og forstørrede kjever, disse kan være lange og krumme eller korte og brede. Hodet har en liten, fremoverrettet tann bak fasettøynene. Pannen er jevnt rundet innskåret foran, med et bredt, firkantet framspring i midten. Det er ikke noen tann bak fasettøyet. Pronotum er rundet uten markerte bakhjørner eller påfallende innskjæring bak. Dekkvingene er blanke, noe hvelvede, bredest bak roten. Beina er svarte. Hunnen er bredere, kullsvart, uten forstørrede kjever, hodet med et rundet utskudd under fasettøynene, hode og forkropp kraftig punkterte og litt matte.
Levevis
Larvene utvikler seg i råtne trestammer.
Utbredelse
Arten er utbredt på Borneo. Den skal også være funnet på det asiatiske fastlandet, men dette er usikkert.
Danholmen
Danholmen er et nes som utgjør det nordligste punktet på Nøtterøy i Færder kommune. Sør for Danholmen ligger Ramdal, og i øst ligger Kaldnes, som tilhører Tønsberg kommune.
Puppy Love (1919)
Puppy Love er en amerikansk stumfilm fra 1919, regissert av Roy William Neill.
Handling
Unge Gloria O'Connell forelsker seg i naboen James Oliver. Men hun blir snart sendt til en liten by for å bo hos de tre tantene sine, samtidig som James begynner å arbeide for en avis.
James følger snart etter den overvektige Harger, en annen rival for Glorias kjærlighet, og utfordrer ham til en duell.
Kanalen (Tønsberg)
Kanalen i Tønsberg, også kjent som Stenskanalen er et lite strede som skiller fastlandet i Tønsberg med øya Nøtterøy i Vestfold fylke. Over Kanalen går det to klaffebroer (en veibro og en gangbro): Kanalbrua og Kaldnes bru.
Navnet «Kanalen» kommer av at et lite stykke av stredets østside (der hvor Kanalbrua krysser) er en menneskegravd kanal.
Shaoyang (Shaoyang)
Shaoyang (kinesisk: 邵阳县; pinyin:  Shàoyáng Xiàn) er et fylke i provinsen Hunan i Folkerepublikken Kina. Det ligger i byprefekturet Shaoyang.
Befolkningen var på 943,372 innbyggere i 1999.
Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Diego Gregorio Cadello
Diego Gregorio Cadello (født 1. mars 1735 i Cagliari i Sardinia, død 5. juli 1807 i Cagliari) var en av den katolske kirkes kardinaler, og var erkebiskop av Cagliari i kongedømmet Sardinia) 1798–1807.
Han ble bispeviet 27. mai 1798. Han ble utnevnt til kardinal i januar 1803 av pave Pius VII, men mottok aldri noen tittelkirke.
Episkopalgenealogi
Hans episkopalgenealogi er:
Kringsjaa
Kringsjaa var et norsk opplysningstidsskrift som ble publisert i perioden 1893–1910. Det ble grunnlagt av den fra Amerika hjemvendte ingeniøren og unitar presten Hans Tambs Lyche (1859–1898) og forlegger Olaf Huseby. Bladet ble utgitt i hefter på omtrent 80 sider hver fjortende dag frem 1905 da det ble redusert til ett hefte i måneden. Det var vanlig å binde inn heftene hvert halvår, og det er gjerne i denne formen at tidsskriftet har blitt overlevert til ettertiden. Den totale produksjonen er samlet i 35 bind som nå også er tilgjengelig digitalt via blant annet nasjonalbiblioteket.
Innholdet i Kringsjaa favnet bredt. Her kunne man finne artikler av populærvitenskapelig karakter som omhandlet politikk, kultur, litteratur, religion, samfunn, geografi og teknologi. Mange av artiklene var illustrert med fotografier eller tegninger. Store deler av innholdet var oversatt fra utenlandske tidsskrifter, men det ble også trykt en mengde norskproduserte artikler fra både redaksjonelle medlemmer og eksterne skribenter.